open-index/open-wikipedia-markdown huggingface dataset:
Confederación Nacional del Trabajo

**Confederación Nacional del Trabajo** (CNT) on Espanjassa toimivien anarkosyndikalististen ammattiliittojen keskusjärjestö. Barcelonassa vuonna 1910 perustettu CNT on yksi Kansainvälisen työväenliiton jäsenistä ja se on ollut yhteistyössä myös anarkistisen Federación Anarquista Ibérica -järjestön kanssa. CNT oli merkittävä yhteiskunnallinen vaikuttaja erityisesti 1930-luvulla ja Espanjan sisällissodan aikana.

CNT kelpuuttaa jäsenikseen kaikki työläiset, työttömät ja opiskelijat, lukuun ottamatta "valtiollisten sortojärjestelmien" eli poliisin, armeijan ja erilaisten turvallisuuspalveluiden palveluksessa olevia. Myöskään työnantajat ja "muut riistäjät" eivät voi liittyä jäseniksi. CNT:n organisaation toiminta perustuu anarkismin periaatteiden mukaisesti suoraan demokratiaan.

## Historia

### Alkuvaiheet
Vuonna 1910 toimintansa aloittanut CNT julistettiin laittomaksi kolmen vuoden ajaksi jo perustamisensa jälkeisenä vuonna. Sen jäsenmäärä kasvoi kuitenkin nopeasti ja 1919 liitolla oli jo noin 700&nbsp;000 jäsentä. Samana vuonna CNT liittyi Kominterniin, mutta luopui yhteistyöstä kommunistien kanssa 1922 järjestön johtohahmoihin kuuluneen Ángel Pestañan Neuvostoliiton vierailullaan saamien kokemusten perusteella. Kominternistä eroamisensa jälkeen CNT lähti mukaan Berliinissä vuonna 1922 perustetun Kansainvälisen työväenliiton toimintaan, joka on anarkosyndikalististen ammattiliittojen kansainvälinen yhteenliittymä.

### Sisällissodan aika
Espanjan sisällissodan syttyessä heinäkuussa 1936 CNT:llä oli noin 1,5 miljoonaa jäsentä. Sodan aikana järjestö taisteli yhdessä muiden tasavaltalaisten kanssa kenraali Francon fasisteja vastaan. CNT:n jäseniä toimi sodan aikana myös toisen tasavallan ministereinä sekä muissa hallinnollisissa tehtävissä. Esimerkiksi maan historian ensimmäinen naisministeri Federica Montseny oli liiton jäsen.

Osa Kataloniasta ja Barcelonan kaupunki kunnallisine palveluineen olivat sodan ajan CNT:n hallinnassa ja myös suuri osa muusta taloudellisesta toiminnasta oli kollektivisoitu. Alueella toimi anarkistinen yhteiskunta, jota muun muassa kirjailija George Orwell ihaili sotareportaasissaan *[[Katalonia, Katalonia]]* (1938) kiinnittäen erityisesti huomiota siellä vallitsevaan tasa-arvoon ja luokkayhteiskunnan katoamiseen.

### Sodan jälkeiset vuodet
Sisällissodan päätyttyä tasavaltalaisten tappioon vuonna 1939, julistettiin CNT jälleen laittomaksi. Francon diktatuurin aikana arviolta jopa 180 000 järjestön jäsentä murhattiin. CNT alkoi jälleen saamaan lisää suosiota 1960-luvun aikana. Kenraali Francon kuoltua vuonna 1975 oli liitto ainoa yhteiskunnallinen toimija, joka ei suostunut allekirjoittamaan niin sanottua Moncloan sopimusta, jolla Espanja siirtyi jälleen demokratiaan. Vuonna 1979 CNT piti ensimmäisen yleiskokouksensa sitten vuoden 1936. Nykyään järjestöllä on noin 50 000 jäsentä.

## Lähteet

## Aiheesta muualla
*CNT:n kotisivut
Aoraki

**Aoraki** voi tarkoittaa seuraavia:

* Aoraki, *[[Mount Cook]]*, Uuden-Seelannin korkein vuori
* 3810 Aoraki, päävyöhykkeen asteroidi.
Mickey Leigh

**Mitchel Lee Hyman** eli **Mickey Leigh** (s. 15. heinäkuuta 1954 New York, New York, Yhdysvallat) on yhdysvaltalainen muusikko. Leigh on Jeffrey Hymanin eli Ramonesissa laulaneen Joey Ramonen pikkuveli. Mickey on soittanut yhtyeissä Birdland, The Rattlers, Sibbling Rivalry ja Stop. Mickey Leigh toimi myös joitakin vuosia veljensä yhtyeen Ramonesin roudarina ja lauloi joidenkin kappaleiden taustalauluja. Mickeyn mukaan hän olisi myös sanoittanut Ramonesin kappaleita mutta ei saanut nimeään levyn tietoihin. 

Vuonna 2009 Mickey Leigh julkaisi veljestään muistelmateoksen *Slept with Joey Ramone: A Family Memoir*. Teos julkaistiin vuonna 2011 suomeksi nimellä *Veljeni Joey Ramone* kääntäjänä Ilkka Salmenpohja.

## Yksityiselämä
Mitchel Lee Hyman vanhemmat olivat Noel Hyman ja Charlotte Mandell, jotka molemmat ovat kuolleet. Mickeyn veli Joey Ramone kuoli imusolmukesyöpään vuonna 2001. Mickey meni tyttöystävänsä Arlenen kanssa naimisiin vuonna 1982.

## Diskografia
* *[[Sibling Rivalry]]*

## Lähteet
* 

### Viitteet

## Aiheesta muualla
* http://mickeyleigh.com/
Tuomionpäivän tykki

**Tuomionpäivän tykki** () on fiktiivinen ase *[[Transformers]]*-universumissa.

## Transformers: Armada
Sarjassa *[[Transformers: Armada]]* Tuomionpäivän tykki oli yksi kolmesta aseesta, jotka syntyvät Mini-Conien yhdistymisestä. Autobotit kuulivat tykin olemassaolosta Sidewaysiltä ja Autobottien ihmisliittolaiset löysivät Autobottien tukikohdan alta yhden sen Mini-Coneista, Skyblastin. Skyblast pelkäsi aluksi, mutta voitettuaan pelkonsa hän herätti kaksi muuta Mini-Conia, taistelupaikan lähettyvillä levänneen Payloadin sekä Kuussa levänneen Astroscopen. Skyblastin kutsumana nämä yhdistyivät Tuomionpäivän tykiksi pelastaakseen Optimuksen hengen. Mutta myöhemmin Sideways sabotoi Autobottien tukikohdan turvajärjestelmää, jolloin Decepticonit tunkeutuivat tukikohtaan vieden Tuomionpäivän tykin ja käyttäen sitä Smokescreenin haavoittamiseksi.

Myöhemmin Decepticon Thrust petti toverinsa ja vei sen sekä Taivaankilven Unicronille.

Sekä Tähtimiekan että Taivaankilven ja Tuomionpäivän tykin Mini-Conit vapautuivat Unicronin otteesta Mini-Conien vaivutettua hänet takaisin uneen.

## Aligned-jatkumo
### The Covenant of Primus
Kirjassa *[[Transformers: The Covenant of Primus]]* Tuomionpäivän tykki oli ase, jonka Megatronus (tunnettiin myöhemmin nimellä "Fallen") pyysi Solus Primea takomaan hänelle. Solus takoi aseen vastahakoisesti, mutta suurin osa muista Primeista kannatti sen olemassaoloa. Tuomionpäivän tykki keräsi energiaa kvaasarin ääniaalloista, supernovan lämpöenergiasta sekä mustan aukon painovoimasta. Yksi laukauskin siitä riittäisi tappamaan transformerin. Liege Maximon manipuloimana Megatronus tuli myöhemmin käyttäneeksi sitä Solus Primen tappamiseen ja virheensä tajuttuaan hän tappoi sillä itse Maximon.

### Transformers: Exiles
Romaanissa *[[Transformers: Exiles]]* Tuomionpäivän tykki oli suuren painovoimansa vuoksi muodostanut ympärilleen planeetta Junkionin. Kun Autobotit ja Decepticonit saapuivat planeetalle, Megatron aikoi käyttää sitä Optimus Primen tappamiseen. Mutta hän palautti tykin Junkionin ytimeen sen ylikuumetessa. Mutta nyt puolestaan kapteeni Thundertronin johtama avaruusrosvojoukko Tähtietsijät () alkoi havitella asetta itselleen cybertronilaisten tuhoamiseksi.

## Lähteet

## Aiheesta muualla
*[Lisätietoa Tuomionpäivän tykin ''Transformers: Armada'' -versiosta TFWIKI.Netissä, Transformers-aiheisesta wikiassa](http://tfwiki.net/wiki/Requiem_Blaster_(Armada))
*[Lisätietoa Tuomionpäivän tykin Aligned-jatkumon versiosta TFWIKI.Netissä, Transformers-aiheisesta wikiassa](http://tfwiki.net/wiki/Requiem_Blaster_(Prime))
Myöstö

**Myöstö** (eli poistohehkutus tarkoittaa metallin lämpökäsittelyä, jolla metallista poistetaan työstön tai lämpökäsittelyn, varsinkin hitsauksen, aiheuttamat sisäiset jännitykset. Ellei myöstöä tehdä, kappale voi muuttua valmistusvaiheiden tai käytön aikana muodoltaan haitallisestikin.

## Lähteet
Holova

**Holova** () on Mstan sivujoki Novgorodin alueella Venäjällä. Sen pituus on 126 kilometriä, valuma-alueen laajuus 1&nbsp;900 neliökilometriä ja keskimääräinen virtaama 34 kilometrin päässä joen suusta 15,6 kuutiometriä sekunnissa.

Joen varrella sijaitsee Kresttsyn taajama.

## Lähteet

## Aiheesta muualla
* Holova Venäjän vesistörekisterissä
Germund

**Germund** on miehen etunimi. Nimi on muinaisskandinaavista alkuperää ja tarkoittaa *[[keihäs|keihäin]] suojelevaa*. 

Suomessa nimi Germund on Digi- ja väestötietoviraston tietojen mukaan annettu vuoden 2019 loppuun mennessä alle 55 henkilölle. Germundin nimipäivä on suomen­ruotsalaisen kalenterin mukaan 16. tammikuuta.

Nimi Germund esiintyy Suomessa myös paikannimissä. Ruotsinkielinen nimeen perustuva paikannimi on Germundsvidja Perniössä Salossa, aiemmin Kemiössä.

## Tunnettuja Germundeja

* Germund Fredrik Aminoff (1796–1876), suomalainen filosofi ja professori
* Germund Gustaf Aminoff (1823–1908), suomalainen varatuomari, hovioikeudenneuvos, virkamies ja Tammikuun valiokunnan jäsen
* Germund Cederhielm (1661–1741), ruotsalainen laki- ja hallintomies  
* Germund Karl Cederhjelm (1717–1789), ruotsalainen valtiopäivämies, kuvernööri, kamariherra ja Turun hovioikeuden presidentti
* Germund Paaer (1881–1950), suomalainen graafinen suunnittelija, tekstaaja, kirjankuvittaja ja piirtäjä

## Lähteet
Glutationireduktaasi

**Glutationireduktaasi** on entsyymi, jolla on tärkeä rooli eliöiden tuottamien peroksidien ja eliöiden vierasaineiden metaboliassa. Glutationireduktaasi pelkistää hapettuneessa muodossa olevan glutationin sisältämän disulfidisidoksen vapaiksi tioliryhmiksi. Glutationireduktaasin EC-numero on EC 1.8.1.7.

## Ominaisuudet ja toiminta
Rakenteeltaan glutationireduktaasi on kahdesta samanlaisesta alayksiköstä koostuva homodimeeri. Ihmisellä kumpikin alayksikkö on molekyylimassaltaan 50 kDa. Molemmissa alayksiköissä on sitoutumiskohdat prosteettisena ryhmänä toimivalle FAD-molekyylille, pelkistimenä toimivalle NADP-molekyylille ja glutationille. Eräät syanobakteerit käyttävät pelkistimenä NADP:n sijasta NAD:tä. Glutationireduktaasi sisältää kahden kysteiiniaminohapon välisen rikkisillan. Reaktion ensimmäisessä vaiheessa NADP luovuttaa elektronit glutationireduktaasiin sitoutuneelle FAD:lle, joka pelkistää entsyymin rikkisillan. Tämän jälkeen hapettuneessa muodossa oleva glutationidisulfidi muodostaa entsyymin pelkistyneiden kysteiiniaminohappojen tioliryhmien kanssa välituotteen, jossa glutationi muodostaa entsyymin toisen kysteiinin kanssa rikkisillan. Tämän jälkeen toinen glutationireduktaasin aktiivisen kohdan kysteiinin tioliryhmästä reagoi välituotteen kanssa vapauttaen glutationin ja muodostaen alkuperäisen entsyymin.

Glutationireduktaasin inhibiittoreita ovat eräät metallit, kuten sinkki-ionit, ja eräät syöpien hoitoon käytettävät lääkeaineet, kuten karmustiini. Glutationireduktaasia estäviä yhdisteitä voidaan käyttää malarialääkkeinä ja tähän tarkoitukseen käytetään muun muassa metyleenisinistä. Glutationi tarvitsee toimiakseen FAD-molekyylin, jota elimistö valmistaa riboflaviinista, joten riboflaviinin puutos voi aiheuttaa alentunutta glutationireduktaasin aktiivisuutta.

## Lähteet
Eleutherodactylus

**Eleutherodactylus** on heimoon Eleutherodactylidae kuuluva sammakkosuku, jossa on 198 lajia. Ne ovat enimmäkseen yöeläimiä.

## Ulkonäkö ja koko
Lajit *[[Eleutherodactylus iberia]]* ja kuubansammakko (*E. limbatus*) kuuluvat maailman pienimpiin sammakoihin. Ne elävät Kuubassa ja kasvavat vain 8,5 millimetriä pitkiksi. Suurimpien *Eleutherodactylus*-suvun sammakoiden pituus on kymmenen senttiä. Väriltään lajit ovat ruskeita, vihreitä tai oransseja. Joillakin lajeilla on tumma juova, joka yltää kuonosta silmän taakse. Useimmilla lajeilla on lehtisammakoiden tapaan tarttumalevyiksi laajentuneet sormien ja varpaiden kärjet.

## Levinneisyys ja elinympäristö
Lajeja tavataan eteläisestä Teksasista ja läntisestä Meksikosta Belizeen ja Guatemalaan ulottuvalla alueella sekä Karibian saaristossa. Niitä esiintyy sade- ja lehtimetsissä, joitakin lajeja myös pensaissa. Lajeja esiintyy myös puutarhoissa, pelloilla ja puistoissa.

## Lisääntyminen
Muniminen tapahtuu maalla ja yksilö kehittyy kokonaan munan sisällä. Munia on yli 20. Munista pidetään huolta. Useimmiten naaras vartioi niitä, mutta joillakin lajeilla koiras on vartioimassa munia.

## Ravinto
Lajit pyydystävät pieniä selkärangattomia eläimiä.

## Lajeja
Joitakin sukuun kuuluvia lajeja:
* Kuubankasvihuonesammakko (*Eleutherodactylus planirostris*)
* *[[Eleutherodactylus altae]]*
* *[[Eleutherodactylus antillensis]]*
* *[[Eleutherodactylus buniformis]]*
* Kokii (*Eleutherodactylus coqui*)
* *[[Eleutherodactylus gaigae]]*
* *[[Eleutherodactylus gulosus]]*
* *[[Eleutherodactylus jasperi]]*
* *[[Eleutherodactylus johnstonei]]*
* Kuubansammakko (*Eleutherodactylus limbatus*)
* Karibianviheltäjäsammakko (*Eleutherodactylus martinicensis*)
* *[[Eleutherodactylus megacephalus]]*

## Lähteet
Kuubankasvihuonesammakko

**Kuubankasvihuonesammakko** (*Eleutherodactylus planirostris*) on *[[Eleutherodactylus]]*-sukuun kuuluva laji.

## Ulkonäkö ja koko

Aikuisen yksilön pituus on 2,5–4&nbsp;cm. Väriltään kuubankasvihuonesammakko on ruskea ja sillä on selässään mustia juovia tai täpliä. Sillä on jaloissaan tarttumalevyt.

## Levinneisyys ja elinympäristö

Kuubankasvihuonesammakkoa tavataan Karibian alueella. Sitä esiintyy metsissä ja puutarhoissa.

## Lisääntyminen

Munia on 3–26. Muninta tapahtuu kesällä puiden tai kivien alle tai esimerkiksi lehtien sekaan. Muodonmuutos on erilainen kuin useilla sammakoilla: Munista kuoriutuvat poikaset ovat täysikasvuisten näköisiä.

## Ravinto

Kuubankasvihuonesammakko syö niveljalkaisia eläimiä, kuten hyönteisiä ja hämähäkkejä.

## Lähteet

## Aiheesta muualla
* ''Eleutherodactylus planirostris'' AmphibiaWeb-sivustolla.
Tony Cascarino

**Anthony Guy ”Tony” Cascarino** (s. 1. syyskuuta 1962 St Paul's Cray, Orpington, Kent, Englanti) on entinen jalkapalloilija, joka edusti urallaan useita britti- ja ranskalaisseuroja sekä Irlannin maajoukkuetta. Hän pelasi EM-kisoissa vuonna 1988 ja MM-kisoissa vuosina 1990 ja 1994. Jalkapallouransa jälkeen hän on työskennellyt Talksportilla, Sky Sportsilla sekä Irlannissa TV3:lla ja Today FM:llä. Cascarino on myös kirjoittanut kolumneja *[[The Times]]iin* ja *[[Hot Press]]iin*.

## Jalkapalloura
Cascarino siirtyi ilmaisella siirrolla Crockenhill FC:stä Gillingham FC:hen vuonna 1982. Vuonna 1987 Cascarino siirtyi 225&nbsp;000 punnan siirtosummalla Millwalliin, joukkueeseen jota hän kannatti lapsena. Millwallia seurasivat Aston Villa, Celtic ja Chelsea. Chelsean jälkeen Cascarino pelasi Ranskan Ligue 1:ssä ja Ligue 2:ssa Olympique de Marseillessa ja Nancyssa. Marseillessa Cascarino teki kahdessa kaudessa 61 maalia ja sai lempinimen ”Tony Goal”. Cascarino lopetti kauden 1999–2000 jälkeen.

### Maajoukkueessa
Cascarino edusti Irlannin maajoukkuetta 88 kertaa ja teki niissä 19 maalia. Hänen viimeinen maaottelunsa oli Turkkia vastaan loppuvuodesta 1999, jolloin Irlanti epäonnistui pääsyssään vuoden 2000 EM-kisoihin. 

#### Irlantilaisjuuret
Vaikka Cascarino syntyi Englannissa, hän pystyi edustamaan Irlannin maajoukkuetta, sillä hänen äitinsä isä Michael O’Malley oli irlantilainen. Vuoden 2000 omaelämäkerrassaan *Full Time: The Secret Life of Tony Cascarino* Cascarino kuitenkin paljasti, että hänellä ei oikeasti ollut irlantilaisia sukujuuria. Uransa alussa, kolme maaottelua pelattuaan vuonna 1985, Cascarino sai hylkäävän päätöksen anottuaan Irlannin passia. Hylkäyspäätöksen mukana tulleet Cascarinon äidin viranomaisdokumentit osoittivat, että hänen äitinsä oli adoptoitu, eikä Cascarinolla näin ollen ollut irlantilaisia sukujuuria. Cascarino kuitenkin jatkoi pelaamista ja hänellä oli Britannian passi.

## Jalkapallouran jälkeen
Jalkapallouran jälkeen Tony Cascarino on pelannut pokeria puoliammattilaisena.

## Lähteet
Oliivivahanokka

**Oliivivahanokka** (*Coccopygia quartinia*) on loistopeippojen heimoon kuuluva varpuslintu. Sitä pidetään usein samana lajina vihervahanokan kanssa.

## Lähteet
Nigerianvahanokka

**Nigerianvahanokka** (*Estrilda poliopareia*) on loistopeippojen heimoon kuuluva varpuslintu.

## Levinneisyys
Nigerianvahanokkaa tavataan Etelä-Nigeriassa ja Beninissä. Laji on luokiteltu silmälläpidettäväksi. Sen populaation arvellaan olevan melko pieni, mutta nigerianvahanokalle sopivat elinympäristöt eivät kuitenkaan ole vaarassa, eikä sen kannan koko ole laskussa. Lajin harvinaisuuden syyt eivät ole tiedossa.

## Lähteet
Luhtavahanokka

**Luhtavahanokka** (*Estrilda paludicola*) on loistopeippojen heimoon kuuluva varpuslintu. 

## Levinneisyys
Luhtavahanokkaa tavataan Keski- ja Itä-Afrikassa sekä Eteläisen Afrikan pohjoisosissa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Radio Rapu

**Radio Rapu** oli maaliskuussa 2014 toimintansa aloittanut paikallinen nettiradio. Kanavan ohjelmasisältö keskittyi talouden ja politiikan keskusteluun ja kommentointiin. Kanava oli Suomen ensimmäinen kaupallinen puheradio. Kanavan päätoimittajana toimi Aki Pulli

Radio Ravun omisti Oneiric Oy, jonka yhtenä omistajana on liikemies Timo Uusi-Kerttula.

Keväällä 2014 Radio Rapu tavoitti 40&nbsp;000 internet-kuulijaa viikossa. 12 ensimmäisen toimintaviikkonsa aikana kanava keräsi yhteensä 500&nbsp;000 nettikuulijaa. Sen lisäksi kanavalla on ollut perinteisen FM-taajuuden kuulijoita pääkaupunkiseudulla, kun se on toiminut FM-taajuuksilla.

## Historia ja toiminta
Alkuvuonna 2014 Radio Rapu toimi yhteistyössä Uusi Suomi -verkkolehden kanssa. Yhteistyö päättyi kesäkuussa 2014. Yhtiö ilmoitti joukkorahoitushankkeesta, jossa se keräsi varoja toimittajien palkkoihin. Kampanja ei kerännyt riittävästi tukijoita läpimenoa varten. 

Kanavan toimintaa pyörittävä yhtiö haastoi Yleisradion markkinaoikeuteen elokuussa 2014, koska Yle Puhe -kanava mainosti itseään sloganilla ”Suomen ainoa puheradio”, vaikka se ei haasteen mukaan ole totta. Asia sovittiin oikeuden ulkopuolella joulukuussa 2014.

Kanavan toimitiloihin murtauduttiin syyskuussa 2014, ja kanava epäili tiedotteessaan murron takana olevan Venäjän kybersodankäyntiin liittyvät toimet. Murron tekijä ei ole selvinnyt. Timo Uusi-Kerttula piti murtoa ja verkkohyökkäyksiä varoituksena sekä kehotuksena lopettaa Venäjä- ja Ukraina-uutisointi.

Radio Rapu suunnitteli vuonna 2014 yhteistyötä journalistiryhmän kanssa, joka aikoi perustaa venäjänkielisen uutisportaalin tukemaan Venäjän federaation toimittajien sananvapautta. Projekti keräsi tarkoitukseen rahoitusta Kickstarter-joukkorahoituspalvelussa. Vuoden 2014 loppuun mennessä radio ei kuitenkaan ollut aloittanut lupailemaansa toimintaa.

Radio Rapu lopetti keväällä 2016 juonnetut lähetyksensä ja ajoi varsinaisen toimintansa alas. Oneiric Oy oli jättänyt toimilupahakemuksen pääkaupunkiseudulle Viestintävirastolle tammikuussa 2016, mutta jäi lopulta ilman toimilupaa.

Kanavan 400 watin lähetin oli Hanasaaressa toimivan Helsingin Energian B-voimalaitoksen 150 metriä korkeassa piipussa.

Kanavasta vastanneen Oneiric oy:n toiminta lakkasi marraskuussa 2016. Kanavan verkkosivusto lakkasi toimimasta syksyllä 2018.

## Juontajat
Kanavan ensimmäiset juontajat olivat Wallu Valpio ja Lilli Earl. Mikael Jungner aloitti keväällä 2015 viikoittaisen Sometunti-ohjelman juontamisen kanavalla.

## Lähteet

## Aiheesta muualla
* Radio Ravun kotisivut
* Radio Rapu Twitterissä
* Radio Rapu TuneInissä
Puheradio

**Puheradio** on radioformaatti, jossa käydään keskustelua eri aiheista. Useimmat ohjelmat ovat yhden radiojuontajan tai toimittajan vetämiä, ja niissä on eri vieraiden haastatteluja. Puheradiossa kuuntelijat ottavat yleensä osaa ohjelman tekemiseen juontajan kanssa, tyypillisesti soittamalla ohjelmaan puhelimella tai käymällä tekstipohjaista keskustelua Internetissä julkisesti. Puheradioilla ei kuulla lainkaan musiikkia. Suomessa puheradioita ovat Yle Puhe ja Radio Rapu.

Aikaisemmin puheradio ei ole tarkoittanut sävelradion vastakohtaa, vaan radiopuhelinta erotukseksi sähkötysradiolle, jolla ei voinut puhua, vaan ainoastaan sähköttää.
Mäntänkosken voimala

**Mäntänkosken voimala** on Mäntän Energia Oy:n 1930-luvulla rakennettu vesivoimala Mäntässä Keurusselän ja Kuoreveden välillä. Sen putous on 6,5 metriä, teho 1,5&nbsp;MW ja energia 5,0&nbsp;GWh/a. Se kuuluu Kokemäenjoen vesistöön Keuruun reitille. Pato on 2-luokan pato.

Ennen rakentamista luonnontilassa ollessaan Mäntänkoski haarautui itäiseen ja läntiseen haaraan. Nykyisin vedet kulkevat turbiinin kautta. Vain ylijuoksutuksen aikana osa vedestä menee suoraan padon yli alakanavaan.

Lupa rakentamiseen myönnettiin G. A. Serlachius Aktiebolagille 10.10.1934. Rakentamisen vuoksi Mäntäkoskessa ollut järvitaimenen lisääntymisalue tuhoutui ja taimenen mahdollinen vaellus kosken alapuolelta Keurusselkään ja siihen laskeviin jokiin estyi.

## Lähteet
Autiopyöli

**Autiopyöli** () on keskiajalla Suomessa tai Ruotsissa ollut varsinaisista kylistä erillään sijainnut, verolle pantu mutta asumaton maakappale. Nimitys *autiopyöli* on ollut käytössä etenkin Varsinais-Suomessa ja liittyy nimenomaan uudisasutukseen.  Sanan jälkiosa *pyöli* tulee ruotsin sanasta *böle*, jonka eräs merkitys keskiajalla oli ’asuinpaikka’.

Syntytapoja autiopyölillä on päätelty voineen olla useita. Keskiajan uudisasutuskaudella entisen erämaan omistaja on voinut haluta säilyttää sen nautinnan itsellään ja ottanut maksaakseen siitä veroa; tai jokin kylä on joutunut esimerkiksi lainan, sakon tai muun maksun panttina luovuttamaan osan maistaan ulkopuoliselle; tai kyseessä on pysyvästi autioitunut asutus, joka on tullut veroa vastaan nautittavaksi joko jollekin lähikylälle tai maakunnan kartanolle. Tällaisten autioitumisten on Suomessa arveltu voivan liittyä mahdollisesti esimerkiksi mustaan surmaan.

Varsinais-Suomessa historiantutkija Eljas Orrman on todennut vanhimpien maakirjojen laatimisen aikaan 1540-luvulla autiopyölejä olleen eri puolilla maakuntaa kaikkiaan 39. Näitä ovat olleet esimerkiksi Raisiossa Vihtilänpyöli, Suomusjärvellä Vareksenpyöli ja Kiikalassa Hidoisenpyöli.

Samaan aihepiiriin liittyvät myös käsitteet ulkoveromaa () ja  
ulkokylänmaa. Näistä ainakin käsitettä ulkoveromaa on voitu käyttää myös autiopyölin synonyyminä , ja myös käsite ulkokylänmaa liittyy samankaltaisiin yhteyksiin.

## Katso myös
* Ulkokyläpalsta

## Lähteet

## Aiheesta muualla
*
Savannivahanokka

**Savannivahanokka** (*Estrilda melpoda*) on loistopeippojen heimoon kuuluva varpuslintu.

## Levinneisyys
Savannivahanokkaa tavataan luonnonvaraisena Afrikan länsi- ja keskiosissa. Lajia on kuvattu yleisestä tai paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Märjänmäen rautatietunneli

**Märjänmäen rautatietunneli** on tunneli rantaradalla Perniössä Karjaan ja Salon välisellä rataosalla. Sen pituus on 1&nbsp;240 metriä ja se valmistui vuonna 1992. Tunnelissa on 160&nbsp;km/h nopeusrajoitus.

## Lähteet
Brandenburgin Maria Eleonoora

**Maria Eleanore von Brandenburg** (11. marraskuuta 1599 Königsberg, Preussin herttuakunta – 28. maaliskuuta 1655 Tukholma, Ruotsin valtakunta) oli saksalainen prinsessa ja Ruotsin kuningatar Kustaa II Aadolfin puolisona.

## Suku
Hänen vanhempansa olivat Juhana Sigismund, Brandenburgin vaaliruhtinas ja Preussin herttuatar Anna von Hohenzollern, jonka isä oli Preussin herttua Albrekt Friedrich. Hänellä oli seitsemän sisarusta, joista veli Georg Wilhelm oli Brandenburgin vaaliruhtinas ja Preussin herttua. Hän kuului Hohenzollern-sukuun.

## Avioliitto ja lapset
Maria Eleonore avioitui Ruotsin kuningas Kustaa II Aadolfin kanssa 25. marraskuuta 1620 Tukholmassa äitinsä siunauksella, mutta vastoin veljensä tahtoa. Hänen veljensä oli Georg Wilhelm, Brandenburgin vaaliruhtinas, joka oli juuri perinyt tittelin kuolleelta isältään. 

Heille syntyi neljä lasta: 

* Nimetön kuolleena syntynyt tyttö  (24. kesäkuuta 1621)
* Kristina Augusta (16. lokakuuta 1623 – 21. syyskuuta 1624), kuoli alle vuoden ikäisenä
* Nimetön kuolleena syntynyt poika (toukokuun loppu 1625)
* Kristiina (8. joulukuuta 1626 – 19. huhtikuuta 1689)

Maria Eleonooraa kuvattiin aikanaan Euroopan kauneimmaksi kuningattareksi ja, niin kuin hänen tyttärensä myöhemmin sanoi, Marialla olivat "kaikki hyveet ja paheet", jotka aikansa naiselle kuuluivatkin.

## Lähteet

## Aiheesta muualla
Mantellidae

**Mantellidae** on sammakoiden lahkoon kuuluva heimo.

## Levinneisyys ja elinympäristö

Heimoa tavataan vain Madagaskarilla ja Comoron saarilla.

## Luokitus
Alaheimo Boophinae
* Suku *Boophis*

Alaheimo Mantellinae
* Suku *Blommersia*
* Suku *Gephyromantis*
* Suku *Guipemantis*
* Suku *[[Mantella]]*
* Suku *Mantidactylus*
* Suku *Spinomantis*

## Lähteet

## Aiheesta muualla
* http://www.britannica.com/EBchecked/topic/362928/Mantellidae
North York (Ontario)

**North York** on entinen Toronton metropolialueeseen kuulunut kaupunki, joka liitettiin vuonna 1998 kuudesta itsenäisestä kaupungista muodostettuun uuteen Toronton kaupunkiin. North Yorkin alue muodostaa nykyisestä Toronton pinta-alasta noin neljäsosan ja alue sijoittuu Toronton keskusta-alueen pohjoispuolelle.

## Historia
Alueella on ollut asutusta 1800-luvun alusta ja North York ilmestyi karttoihin vuonna 1922, kun Toronton kultaisen hevosenkengän maaseutukeskus erotettiin omaksi townshipiksi Yorkin townshipista.  Toisen maailmansodan jälkeen alueen asutus kasvoi runsaasti erityisesti Highway 401:n rakentamisen jälkeen. North York liittyi vuonna 1954 Toronton metropolihallintoon ja sai vuonna 1967 Borough'n arvon. North York ehti olla myös kaupunki (City) vuosina 1979-1997 ennen sulautumistaan Torontoon.  

## Tunnettuja asukkaita

* Jason Allison, entinen NHL-jääkiekkoilija
* Sean Avery, entinen NHL-jääkiekkoilija
* Norris Bowden, 1952 talviolympialaisten mitalisti taitoluistelussa 
* Kai Kantola, jääkiekkoilija
* David Monsalve, jalkapallomaalivahti
* Geddy Lee, rockmuusikko
* Gary Roberts, entinen NHL-jääkiekkoilija

## Katso myös
* Suur-Toronto 

## Lähteet

## Aiheesta muualla

* City of Toronto: North York Community Council
Arabianvahanokka

**Arabianvahanokka** (*Estrilda rufibarba*) on loistopeippojen heimoon kuuluva varpuslintu.

## Levinneisyys
Arabianvahanokkaa tavataan Saudi-Arabian lounaisosissa ja Jemenissä. Lajin on kuvattu olevan harvinainen Saudi-Arabiassa ja Jemenin eteläosissa ja hieman yleisempi Jemenin pohjoisosissa. Se on luokiteltu elinvoimaiseksi.

## Lähteet
Sahelinvahanokka

**Sahelinvahanokka** (*Estrilda troglodytes*) on loistopeippojen heimoon kuuluva varpuslintu. 

## Levinneisyys
Sahelinvahanokkaa tavataan luonnonvaraisena Afrikassa Länsi-Afrikasta Keski-Afrikan kautta Eritreaan ja Keniaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.

## Lähteet
Kongonvahanokka

**Kongonvahanokka** (*Estrilda nigriloris*) on loistopeippojen heimoon kuuluva varpuslintu.

## Levinneisyys
Kongonvahanokkaa tavataan Kongon demokraattisen tasavallan eteläosissa. Laji on harvinainen ja huonosti tunnettu. Se on luokiteltu puutteellisesti tunnetuksi.

## Lähteet
Metsävahanokka

**Metsävahanokka** (*Estrilda atricapilla*) on loistopeippojen heimoon kuuluva varpuslintu.

## Levinneisyys
Metsävahanokkaa tavataan Afrikan keskiosissa. Lajia on kuvattu yleiseksi tai paikallisesti yleiseksi ja runsaslukuiseksikin joillain alueilla. Sen kannankehitys on vakaa, ja se on luokiteltu elinvoimaiseksi.

## Lähteet
Viiltopeippo

**Viiltopeippo** (*Amadina fasciata*) on loistopeippojen heimoon kuuluva varpuslintu.

## Levinneisyys
Viiltopeippoa tavataan laajalla alueella Afrikassa. Pohjois-Afrikasta se puuttuu ja myös Keskisessä Afrikassa sen levinneisyysalueessa on aukko. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi.

## Lähteet
Kiltua

**Kiltua** on Savon Voiman vesivoimala Sonkajärvellä Laakajärven ja Kiltuanjärven välillä. Se on valmistunut 1982. Sen putous on 19 metriä ja teho 5,6 MW. Se kuuluu Vuoksen vesistön Nilsiän reittiin. Sen vuotuinen energiantuotanto on 7 GWh. 2015 Laitos on saneerattu kokonaan Uudella juoksupyörällä parannettiin voimalaitoksen hyötysuhdetta ja samassa yhteydessä uusittu voimalaitosautomaatio mahdollistaa paremman säädettävyyden ja etäohjauksen. Hankkeen kokonaiskustannus oli noin 2 miljoonaa euroa.

## Lähteet
Pantelosaurus

**Pantelosaurus** on sukupuuttoon kuollut varhaisella permikaudella elänyt synapsidisuku, joka kuuluu kladiin Sphenacodontia. Sukuun luetaan laji *Pantelosaurus saxonicus*.

## Luokittelu
*Pantelosaurus saxonicusin* nimesi Huene vuonna 1925. Kuitenkin vuonna 1979 Currie synonymisoi sen ja useita muita varhaisia Sphenacodontian edustajia *[[Haptodus baylei]]* -lajin kanssa, joka oli nimetty jo 1886. Hän kuitenkin teki tämän ilman, että olisi suoraan verrannut useimpien niistä fossiileja toisiinsa, mukaan lukien *H. baylein* holotyyppi. Myöhemmät tutkimukset ovat kuitenkin havainneet useita eroja näiden eläinten välillä ja kladistisissa tutkimuksissa onkin havaittu, etteivät ne ole toistensa lähimpiä sukulaisia, joten Currien niille tekemä uudelleenluokittelu osoittautui virheelliseksi. Tästä syystä ne on uudelleen erotettu omiksi suvuikseen.

## Fylogenia
Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
  
## Lähteet
Jacob Katonon

**Jacob Kipngetcih Katonon** (s. 5. lokakuuta 1969) on kenialainen yleisurheilija, joka kilpaili hyppylajeissa. Hän hyppäsi Kenian ennätyksen korkeushypyssä, pituushypyssä ja kolmiloikassa.

Katonon karsiutui kolmiloikan loppukilpailusta Göteborgin MM-kilpailuissa 1995 ja Atlantan olympialaisissa 1996. Vuoden 1994 Kansainyhteisön kisoissa hän sijoittui kolmiloikassa yhdeksänneksi. Vuoden 1995 Afrikan kisoissa hän voitti kolmiloikan ja sijoittui pituushypyssä kolmanneksi.

## Henkilökohtaiset ennätykset
:Lähde: IAAF
* Korkeushyppy: 224 (1992)
* Pituushyppy: 812 (1995)
* Kolmiloikka: 17,12 (1996)

## Lähteet
Vihertäpläpeippo

**Vihertäpläpeippo** (*Mandingoa nitidula*) on loistopeippojen heimoon kuuluva varpuslintu. 

## Levinneisyys
Vihertäpläpeippoa tavataan Saharan eteläpuolisessa Afrikassa. Laji on vaikeati huomattava, ja se saattaa olla yleinen. Sen kannankehitys on vakaa, ja se on luokiteltu elinvoimaiseksi.

## Lähteet
Erkki Kinnunen

**Erkki Johannes Kinnunen** (20. syyskuuta 1908 Mikkeli – 20. maaliskuuta 1980 Helsinki) oli suomalainen tekniikan tutkija ja professori. Hän oli kauppa- ja teollisuusministeriön teollisuusosaston osastopäällikkö ja ylijohtaja 1955–1961, Suomen Metalliiteollisuusyhdistyksen toimitusjohtaja 1962–1964 ja sitten Lappeenrannan teknillisen korkeakoulun teollisuustalouden professori ja rehtori 1971–1975.

Kinnunen valmistui diplomi-insinööriksi vuonna 1933 ja tekniikan lisensiaatiksi 1955 sekä väitteli tohtoriksi 1967. Hän työskenteli nuorempana muun muassa insinööritoimiston Vuoriston, Ekono-yhdistyksen ja Suomen Puunvienti Oy:n palveluksessa. Vuosina 1944–1952 hän oli Valkon Laiva Oy:n toimitusjohtaja ja samalla 1948–1951 Teknillisen korkeakoulun (TKK) puun mekaanisen teknologian vt. professori. Hän oli TKK:lla vielä teollisuustalouden apulaisprofessorina 1968–1971. Vuosina 1952–1955 Kinnunen oli Rauma-Repola Oy:n johtaja ja vuonna 1955 lyhyesti H. G. Paloheimo Oy:n insinöörinä, mistä hän siirtyi Kauppa- ja teollisuusministeriön osastopäälliköksi. Hän osallistui asiantuntijana Suomen ja Neuvostoliiton välisiin kauppaneuvotteluihin.

## Lähteet

## Aiheesta muualla
* Erkki J. Kinnunen : Suomi on suuri - uusia teitä tarvitaan. Tie halki erämaan, Helsingin Sanomat, 23.06.1939, nro 166, s. 36, Kansalliskirjaston digitaaliset aineistot
Anna-Leena Mäki-Penttilä

**Anna-Leena Mäki-Penttilä** (s. 3. helmikuuta 1946 Koski Hl.) on suomalainen näyttelijä ja käsikirjoittaja. Hänen tunnetuin roolinsa on komisario Palmun sihteeri elokuvassa *[[Vodkaa, komisario Palmu]]*. 

## Filmografia
### Elokuvat
**[[Vodkaa, komisario Palmu]]* (1969)
**[[Tulennielijä (elokuva)|Tulennielijä]]* (1998)
### Televisiosarjat ja -elokuvat
**[[Teatterituokio]]* (1972)
**[[Uudesta luotava maa]]* (1974)
**[[Isännät ja isäntien varjot]]* (1976)
**[[Ulosmittaajat]]* (1983)
**[[Elma ja Toini]]* (1987)
**[[Toinen luonto]]* (1993)
**[[Kovaa maata]]* (1994)
**[[Sydän toivoa täynnä]]* (1998
**[[Urakka Kuunsaarella]]* (1999)
**[[Sikanautaa]]* (2000)
**[[Yhteinen huone]]* (2002)
**[[Kylmäverisesti sinun]]* (2005)

## Lähteet
*Elonet
*Internet Movie Database

### Viitteet
Ctenospondylus

**Ctenospondylus** on sukupuuttoon kuollut synapsidisuku. Se kuuluu heimoon Sphenacodontidae ja eli varhaisen permikauden aikana. Sukuun luetaan kaksi lajia: *Ctenospondylus casei* ja *Ctenospondylus ninevehensis*. *Ctenospondylus* oli lihansyöjä.

## Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):

## Lähteet
Vaahteraliigan kausi 1999

**Vaahteraliigan kausi 1999** oli Vaahteraliigan 20. kausi. Liigan runkosarjassa oli tarkoitus pelata kymmenen kierrosta, mutta yhden joukkueen jättäytyessä sarjasta kauden kintaalla seitsemän joukkuetta pelasivat epätasaisen määrän otteluita. Runkosarjan neljä parasta joukkuetta etenivät pudotuspeleihin, kun taas viimeiseksi jäänyt joutui karsimaan sarjapaikasta I-divisioonan toiseksi sijoittuneen kanssa.

Vaahteramaljassa kohtasivat viime kauden tapaan Helsinki Roosters ja Turku Trojans. Roosters voitti Trojansin toistamiseen ja voitti samalla viidennen peräkkäisen mestaruutensa. Arctic Circle Stars voitti pronssia. Sarjanousija Oulu Northern Lights jäi runkosarjassa viimeiseksi, mutta voitti karsintaottelunsa jäi säilytti sarjapaikkansa.

## Runkosarja

## Pudotuspelit

;Karsintaottelu 29.8.
Northern Lights – Wolverines : 49 (0) – 6 (0)

## Lähteet
Chicago Steel

**Chicago Steel** on vuonna 1996 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Bensenvillestä Illinoisista.

## Aiheesta muualla
* Chicago Steelin verkkosivut
McLaren MP4-28

**McLaren MP4-28** on brittiläisen Formula 1 -talli McLarenin käyttämä auto kaudella 2013. Autolla kilpailivat brittiläinen Jenson Button sekä meksikolainen Sergio Pérez. McLaren ei voittanut autolla yhtään osakilpailua, vaan paras sijoitus Buttonin neljäs sija tuli kauden päätösosakilpailussa Brasiliassa. Valmistajien MM-sarjassa McLaren sijoittui viidenneksi. Edellisen kerran McLaren jäi palkintopallien ulkopuolelle kauden jokaisessa kisassa kaudella 1980.

## Testit
MP4-28 sai huomiota Jerezin talvitesteissä huomattavan nopeutensa ansiosta ja auto nousikin mestaruusehdokkaiden joukkoon. Pian kuitenkin selvisi, että vauhdin syynä oli väärin asennettu jousituksen osa Jenson Buttonin autossa mikä vaikutti auton käyttäytymiseen mutkissa. McLaren joutui asentamaan osan uudestaan, jolloin kierrosajat hidastuivat.

## Tulokset

† Kuljettaja keskeytti, mutta onnistui ajamaan yli 90% kilpailusta mikä oikeuttaa loppusijoitukseen.

## Lähteet

## Aiheesta muualla
Dubuque Fighting Saints

**Dubuque Fighting Saints** on yhdysvaltalainen juniorijääkiekkoseura, joka pelaa USHL:ssa. 
Seura on kotoisin Dubuquesta Iowasta. Seura pelasi USHL:ssä jo vuosina 1980–2001, mutta vuonna 2001 seura ajautui konkurssiin. 
Seura perustettiin uudelleen kaudella 2010–2011, jolloin se voitti myös USHL:n mestaruuden kukistettuaan finaalissa Green Bay Gamblersin.

## Aiheesta muualla
* Dubuque Fighting Saintsin verkkosivut
Indiana Ice

**Indiana Ice** on vuonna 2003 perustettu yhdysvaltalainen juniorijääkiekkoseura, joka pelaa USHL:ssa. 
Seura on kotoisin Indianapolista Indianasta.

## Aiheesta muualla
* Indiana Icen verkkosivut
Lapsikuoro Jippii

**Jippii-kuorot** ovat suomalaisia ja nykyisin myös muissa maissa toimivia lapsikuoroja. Ne toimivat seurakunnissa ja kouluissa useiden eri kirkkokuntien alaisuudessa. Kuorotoiminta on maksutonta, ja kaikki halukkaat lapset ja lapsikuorot voivat tulla mukaan. Toimintaa koordinoivan Jippiimissio ry:n mukaan ”Jippii-lauluissa kaikuu evankeliumi”, ja laulujen kautta lapset osallistuvat lähetystyöhön.

## Jippii-kuorot Suomessa

Suomessa Jippii-kuorotoiminnassa on mukana noin sata lapsikuoroa, jotka toimivat itsenäisesti omilla paikkakunnillaan. Kuorojen mukana Jippii-orkestereissa soittaa kymmeniä ammattimuusikkoja. Toiminnan tueksi on julkaistu nuotit ja musiikkitaustat Jippii-lauluista. Muutamia kertoja vuodessa järjestetään suurempia yhteiskonsertteja. Vuonna 2017 Suomen 100-vuotis- ja uskonpuhdistuksen 500-vuotisjuhlien kunniaksi Jippii-kuorot järjestivät ympäri Suomen kulkeneen *Ristin maa 2017* -kiertueen yhdessä King's Kids -lähetysliikkeen kanssa. Suomeksi on julkaistu 12 Jippii-levyä, viimeisimpänä *Raamatun punainen lanka* -levy vuonna 2021. Vuonna 2025 Jippii julkaisi 52 laulua, jotka on sävelletty suoraan Raamatun tekstiin. Valtaosan sävellyksistä ovat tehneet Tuomas ja Nyyti Kannisto.

## Jippii-kuorot muissa maissa
Jippii-lauluja alettiin kääntää viroksi jo ennen kuin ensimmäinen suomenkielinen levy valmistui, ja unkarinkielinen Jippii-äänite ilmestyi pian suomalaisen levyn jälkeen. Nyt Jippii-äänitteitä on tehty jo 60 kappaletta 39 kielellä. Laulujen käännösohjelmassa on yli sata kieltä. Laulut äänitetään paikallisten lasten kanssa kussakin maassa. Jippii-kuoroja on muun muassa Virossa, Latviassa, Liettuassa, Venäjällä, Albaniassa, Armeniassa, Brasiliassa, Madagaskarilla, Nepalissa, Intiassa, Laosissa ja Japanissa. Kansainvälisissä Jippii-konserteissa lapset laulavat samoja lauluja monilla eri kielillä. Vuoden 2014 lopussa julkaistu georgiankielinen levy on 35. Jippii-äänite ja oletettavasti ensimmäinen korkealaatuinen hengellinen lastenmusiikkilevy Georgiassa.

## Historia

Jippii-toiminta alkoi vuonna 1998 Suomessa Fida International -lähetysjärjestön lapsityössä. Sittemmin Jippiimissio on itsenäistynyt omaksi toimijaksi. Ensimmäiset Jippii-laulut tehtiin vuonna 2000 ja ensimmäinen suomenkielinen Jippii-äänite nimeltään *Jippii, Taivaan Isän hommissa* julkaistiin vuonna 2001. Myös muunkielinen toiminta alkoi nopeasti, sillä viron- ja unkarinkieliset levyt julkaistiin pian suomenkielisen levyn jälkeen.

## Muusikot
Jippii-kuoroille musiikkia ovat tehneet muun muassa Lasse Heikkilä, Jukka Salminen ja Tuomas Kannisto.

## Lähteet

## Aiheesta muualla
* http://facebook.com/jippiimissio – Jippiimission Facebook-sivu
Operaatio Tiikeri (1944)

**Operaatio Tiikeri** () oli liittoutuneiden vuonna 1944 toimeenpanema harjoitusoperaatio, jonka tarkoituksena oli valmistella joukkoja Normandian maihinnousuun. Monien virheiden vuoksi operaatio päättyi valtaviin miestappioihin, kun saksalaiset hyökkäsivät harjoitusjoukkoja vastaan.

## Tapahtumien kulku
Illalla, 27. huhtikuuta 1944 sataneljätoista liittoutuneiden maihinnousualusta lähti liikkeelle Lounais-Englannista osana harjoitusta, jonka tarkoituksena oli jäljitellä tulevaa Normandian maihinnousua.

Plymouthista lähti liikkeelle operaation eräs viiden aluksen osajoukko. Myöhemmin tähän saattueeseen liittyi kolme Brixhamista lähtenyttä alusta. Kohteena oli Utah Beachiä harjoituksessa esittänyt, Lymenlahden pohjukassa sijaitseva Slaptonin ranta. Matkalla harjoitusrannalle yhdeksän saksalaisten nopeaa Schnellboot-torpedovenettä kuitenkin hyökkäsi kyseisen saattueen kimppuun. Torpedohyökkäyksen seurauksena 1&nbsp;405 brittiläistä merimiestä ja yhdysvaltalaista sotilasta sai surmansa.

## Merkittävimmät virheet
Liittoutuneet tekivät monia ratkaisevia virheitä operaation suunnittelussa, tiedotuksessa ja toteutuksessa.
Yksi hyökkäyksen kohteena olleen saattueen aluksista - HMS Scimitar - oli vahingoittunut vain muutamaa tuntia ennen lähtöä. Päämajan hidastelusta johtuen korvaava laiva - HMS Saladin - saavutti joukon vasta kun pelastustyöt veden varassa olleiden pelastamiseksi olivat jo käynnissä.
Vaikka saksalaisten lähtö Ranskan Cherbourgista oli havaittu, ei tieto siitä kulkeutunut kaikkiin harjoitukseen osallistuviin aluksiin. Yksi syy tähän oli brittiläisten ja yhdysvaltalaisten joukkojen käyttämät eri radiotaajuudet.

Opetuksen puute pelastusvyön käytöstä koitui suuren joukon miehiä kuolemaksi, kun he taistelivat torpedoitujen alusten upottua viisiasteisessa vedessä.

Katasrofaalisen harjoituksen kulku salattiin aikoinaan, jotta Normandian maihinnousun aikataulu ei olisi kärsinyt tragedian vuoksi. Asioiden todellinen luonne paljastui vasta 1980-luvulla, kun brittiläinen Ken Small lähti tutkimaan asiaa.

## Lähteet

## Kirjallisuutta

*
Goal.com

**Goal.com** on jalkapalloaiheinen uutissivusto. Sen juttuja julkaistaan 36 eri kielellä.

## Goal 50
Goal.com jakaa vuosittain parhaan pelaajan palkinnon ja listaa 50 parasta jalkapalloilijaa.

## Lähteet
Pitääkö mun kaikki hoitaa?

**Pitääkö mun kaikki hoitaa?** on vuonna 2012 ensi-iltansa saanut Selma Vilhusen ohjaama suomalainen lyhytelokuva. Se kertoo lapsiperheen kiireisestä aamusta ja äidistä, joka yrittää hoitaa perheensä kaikki asiat itse.

Elokuva valittiin tammikuussa 2014 Oscar-ehdokkaaksi ensimmäisenä suomalaisena lyhytelokuvana ja kaikkien aikojen toisena suomalaiselokuvana. Ensimmäinen Oscar-ehdokkuuden saanut suomalainen elokuva oli Aki Kaurismäen *[[Mies vailla menneisyyttä]]* vuonna 2002.

Elokuvaa on esitetty Suomessa Tampereen elokuvajuhlilla ja Helsingin lyhytelokuvafestivaaleilla sekä ulkomailla muun muassa Palm Springsissä, Chicagossa, Göteborgissa ja Budapestissa. Palkintoja se on saanut Helsingin lisäksi Aspenin lyhytelokuvafestivaaleilla. Elokuva sai ensiesityksensä televisiossa Yle Teema -kanavalla 21. joulukuuta 2013.

## Näyttelijät

## Lähteet
Sugar (yhtye)

**Sugar** oli vuosina 1992–1995 toiminut yhdysvaltalainen rockyhtye. Sen johtohahmona oli Hüsker Dü -yhtyeen laulaja ja kitaristi Bob Mould.

Yhtye julkaisi lyhyeksi jääneellä urallaan kaksi studioalbumia, joista vuonna 1992 ilmestynyt esikoislevy *[[Copper Blue]]* sai paljon kehuja kriitikoilta. Muun muassa englantilainen New Musical Express valitsi sen vuoden albumiksi. Seuraavana vuonna julkaistu EP *[[Beaster]]* nousi Britannian albumilistalla sijalle 3 ja toinen kokopitkä albumi *[[File Under: Easy Listening]]* sijalle 7.

## Diskografia
### Albumit ja EP:t
**[[Copper Blue]]* (1992)
**[[Beaster]]* (EP, 1993)
**[[File Under: Easy Listening]]* (1994)
### Livealbumit ja kokoelmat
**[[Besides]]* (kokoelma, 1995)
**[[The Joke Is Always on Us, Sometimes]]* (live, 1995)

## Lähteet
*AllMusic
USA Hockey National Team Development Program

**USA Hockey National Team Development Program** eli **USNTDP** on USA Hockey -organisaation alainen hanke. Hanke aloitettiin vuonna 1996, jotta Yhdysvaltain alle 18-vuotiaiden sekä alle 17-vuotiaiden jääkiekkomaajoukkueet saisivat mahdollisimman paljon harjoittelua. USNTDP:n kotipaikaksi valittiin  Ann Arbor Michiganista. USNTDP pelaa myös yliopistojääkiekkoa NCAA:ssa pelaavia seuroja vastaan. USNTDP pelasi aikaisemmin myös North American Hockey Leaguessa, mutta vuonna 2009 USNTDP:n tärkeimmäksi sarjaksi vakiintui USHL.

## Lähteet

## Aiheesta muualla
* USA Hockey National Team Development Programin verkkosivut
Muskegon Lumberjacks

**Muskegon Lumberjacks** on vuonna 2010 perustettu yhdysvaltalainen juniorijääkiekkoseura, joka pelaa USHL:ssa. 
Seura on kotoisin Muskegonista, länsi-Michiganista.

Joukkueen kotikenttä on L.C. Walker Arena Muskegonissa. Tämä joukkue korvasi aiemmin IHL:ssä pelanneen samannimisen joukkueen joka oli siirtynyt vuosina 2009-2010 Evansvilleen Indianaan. Joukkueen omisti Lou ja  Josh Mervis Blue Ox Hockey-yhtiön kautta. Joukkue myytiin kesäkuussa 2013 kolmelle ex-NHL pelaajalle: Chris ja Peter Ferrarolle sekä John Vanbiesbrouckille. 

## Aiheesta muualla
*Muskegon Lumberjacksin verkkosivut
Cryptovenator

**Cryptovenator** (nimen merkitys: *”piilossa oleva saalistaja”*) on sukupuuttoon kuollut synapsidisuku, joka eli myöhäisellä kivihiilikaudella ja kuuluu heimoon Sphenacodontidae. Se tunnetaan yhdestä alaleuan luupalan fossiilista, joka on löydetty Rheinland-Pfalzista Saksasta. Sukuun luettu laji on *Cryptovenator hirschbergeri*. Se oli suurehko lihansyöjä.

## Fylogenia
Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


Cryptovenator restoration.jpg|*Cryptovenator hirschbergerin* rekonstruktio


## Lähteet
Eumetnet

**Eumetnet** on eurooppalaisten ilmatieteellisten laitosten yhteistoimintaelin. Se perustettiin vuonna 1995 vapaamuotoisena verkostona, ja siitä tuli oikeushenkilö vuonna 2009. Eumetnetin pääkonttori on Brysselissä. Sen tarkoituksena on edistää yhteistyötä, jakaa kokemuksia ja suurten hankintojen kustannuksia sekä toimia laitosten yhteisenä äänitorvena ulkopuolisten tahojen kuten EU:n suuntaan. Esimerkkejä Eumetnetin koordinoimista ohjelmista ovat E-ASAP, joka järjestää laivoilta tehtäviä radioluotauksia, joilla mitataan ilmakehän pystyrakennetta merialueilla, ja E-AMDAR, joka kerää ja jakelee reittilentokoneista tehtäviä tuuli- ja lämpötilahavaintoja.

Vuonna 2019 alusta Eumetnetissä on 31 jäsentä eli ilmatieteen laitokset seuraavista maista: Alankomaat, Belgia, Britannia, Espanja, Islanti, Irlanti, Italia, Itävalta, Kreikka, Kroatia, Kypros, Latvia, Luxemburg, Malta, Montenegro, Norja, Pohjois-Makedonia, Puola, Portugali, Ranska, Ruotsi, Saksa, Serbia, Slovakia, Slovenia, Suomi, Sveitsi, Tšekki, Tanska, Unkari ja Viro.

## Lähteet

## Aiheesta muualla
* http://www.eumetnet.eu/
Hiidenhauta

**Hiidenhauta** on vuonna 2012 perustettu, melodista black metalia soittava, satakuntalainen yhtye. Yhtyeen perustivat Tuomas Keskimäki yhdessä Emma Keskimäen kanssa. Hiidenhaudan sanoitukset on tehty kalevalamittaan ja ne sisältävät tarinoita kansanperinteestä, historiasta ja luonnosta. 

## Jäsenet

* Tuomas Keskimäki — laulu, sanoitus 
* Emma Keskimäki – laulu
* Otto Hyvärinen – kitara
* Eetu Ritakorpi – rummut, lyömäsoitin
* Henri Hakala – basso

### Entiset jäsenet

* Gastjäle – kosketinsoitin, huilu

## Diskografia
**EP:t**
* 
* 

**Studioalbumit**
* 
* 
* 

## Lähteet

## Aiheesta muualla
*
Glykogeniini

**Glykogeniini** on entsyymi, joka osallistuu sokeriaineenvaihduntaan katalysoimalla glykogeenin synteesiä. Glykogeniini katalysoi glukoosiyksiköistä koostuvien oligomeerien muodostumista UDP-glukoosista. Glykogeniinin EC-numero on EC 2.4.1.186.

## Ominaisuudet ja toiminta
Glykogeniinistä on useita isoentsyymejä, joista yleisin on glykogeniini 1, joka koostuu kahdesta molekyylimassaltaan 37 kDa samanlaisesta alayksiköstä. Tämän isoentsyymin lisäksi kädellisten maksassa esiintyy glykogeniini 2, joka koostuu kahdesta molekyylimassaltaan 66 kDa olevasta samanlaisesta alayksiköstä. Glykogeniinin kumpikin alayksikkö on katalyyttisesti aktiivinen. Entsyymi siirtää glukoosiyksiköitä UDP-glukoosilta ja liittää ne itseensä tiettyjen tyrosiiniaminohappojen sivuketjuihin muodostaen glykaaniprimeerin. Tyypillisesti glukoosiyksiköitä on tässä primeerissä 5&ndash;13. Glykogeniini ei muodosta tätä pidempiä polymeerejä vaan glykogeenin synteesiä jatkaa toinen entsyymi glykogeenisyntaasi ja glykogeniini muodostaa glykogeenipolymeerin proteiiniytimen. Glykogeniini vaatii toimiakseen mangaani-ioneja.

## Lähteet
Luettelo Leona Lewisin kappaleista

Tämä on **luettelo [[Iso-Britannia|englantilaisen]] [[laulaja-lauluntekijä]]n [[Leona Lewis]]in kappaleista**. 

## Lähteet
Minnetonka (Minnesota)

**Minnetonka** on Minneapolisin ja St. Paulin kaupunkien muodostaman Twin Cities -metropolialueen länsilaidalla oleva kaupunki Yhdysvaltojen Minnesotan osavaltiossa, Hennepinin piirikunnassa. Nimestään huolimatta kaupungilla on nykyään vain lyhyt raja Minnetonkajärven (*Lake Minnetonka*) rannalla *Grays Bayn* kohdalla.

## Historia

Minnetonka oli Amerikan alkuperäisväestön pyhää metsästysmaata, jonne syntyi ensimmäistä asutusta 1850-luvulla intiaanien kanssa tehdyn sopimuksen myötä. Väestöä saapui Yhdysvaltojen itärannikolta ja Euroopasta saapuvien siirtolaisten myötä lisää. Deephaven, Wayzata, Hopkins ja St. Louis Park itsenäistyivät Minnetonkan townshipista, minkä johdosta Minnetonkan pinta-ala pieneni 93 neliökilometristä nykyiseen 73 neliökilometriin. Vuonna 1940 Minnetonkan väkiluku oli 6466 asukasta, mutta se kasvoi toisen maailmansodan jälkeen kovalla vauhdilla. Vuonna 1956 Minnetonka muuttui virallisesti kyläksi (village), mikä juridisesti pysäytti myös järjestäytymättömän townshipin pilkkomisen. Minnetonkan väkiluku oli vuonna 1956 jo 15 600 ja 25 000 vuonna 1960. Kylä kasvoi ja sen myötä myös hallinnon tehtävät. Yli 30 000 asukkaan Minnetonkasta tulikin kaupunki vuonna 1968. Väkiluku jatkoi kasvamistaan 1990-luvun alkuun, jolloin se asettui noin 50 000 kohdalle.

## Merkittäviä minnetonkalaisia

* Jake Gardiner – NHL-jääkiekkoilija
* Jack Hillen – NHL-jääkiekkoilija
* Kris Humphries – NBA-koripalloilija
* Mike Ramsey – 1980 talviolympialaisissa kultaa voittaneen Yhdysvaltojen jääkiekkojoukkueen pelaaja

## Lähteet

## Aiheesta muualla
Papuanvuoripenkoja

**Papuanvuoripenkoja** (*Androphobus viridis*) eli aiemmalta nimeltään **vuorimaatimali**' on laulupenkojien heimoon kuuluva varpuslintu. 

## Levinneisyys
Papuanvuoripenkojaa tavataan Indonesiassa ja Papua-Uudessa-Guineassa. Lajista tunnetaan vain muutamia esiintymiä. Se tunnetaan huonosti ja on luokiteltu elinvoimaiseksi.

## Lähteet
Enmac

**Enmac Oy on** suomalainen mekaniikan suunnittelupalveluihin ja projektien johtamiseen keskittynyt yritys. Sen liiketoiminta-alueita ovat tuotekehitys, tekninen suunnittelu, laitos- ja prosessisuunnittelu sekä asiantuntijapalvelut.

Vuodessa Enmac Oy toteuttaa noin 150 erikokoista toimeksiantoa eri toimialoille.

Enmac Oy on perustettu vuonna 1983. Toimipisteet sijaitsevat Tampereella ja Kotkassa. Palveluksessa on 60 henkilöä.